|  |  |
| --- | --- |
|  | **ΑΔΑΜ:** **22PROC010783193** |
| **ΕΛΛΗΝΙΚΗ ΔΗΜΟΚΡΑΤΙΑ** | Αθήνα, 20/06/2022 |
|  | Αριθ. Πρωτ.: 30/002/000/4538/2022 |
| **ΓΕΝΙΚΗ ΔΙΕΥΘΥΝΣΗ** |  |
| **ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ** |  |
| **ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ** | Έγκριση δαπάνης: 30/002/000/3964/2022 |
| **ΤΜΗΜΑ Α’** | ΑΔΑΜ: 22REQ010758946, ΑΔΑ: 6ΠΧΦ46ΜΠ3Ζ-ΞΩ9 |
| Ταχ. Δ/νση: Αν. Τσόχα 16 | ΕΑΔ: 2022/122 |
| Ταχ. Κώδικας: 11521-Αθήνα |  |
| Πληροφορίες: Σ. Μακεδονοπούλου |  |
| Τηλέφωνο: 210 64 79 255 | Προς: |
| E-mail: support.gcsl@aade.gr | Κάθε ενδιαφερόμενο |
|  |  |

|  |  |
| --- | --- |
| Πρόσκληση υποβολής προσφοράς για την προμήθεια υλικών, για την κατασκευή και εγκατάσταση δύο δικτύων αερίων στην Α’ Χ.Υ. Αθηνών, με τη διαδικασία της απ’ ευθείας ανάθεσης | |
| Αναθέτουσα Αρχή: | Γενικό Χημείο του Κράτους, Αν. Τσόχα 16, ΤΚ 115 21 Αθήνα,  ΤΗΛ. 210 64 79 000 |
| ΚΑΕ: | 1413 «Προμήθεια ειδών συντήρησης και επισκευής κτιρίων γενικά» |
| CPV: | 42520000-7 «Εξοπλισμός αερισμού» |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει της τιμής  (χαμηλότερη τιμή) |
| Προϋπολογισθείσα δαπάνη: | ΣΥΝΟΛΟ: 11.780,00 € (9.500,00€ πλέον ΦΠΑ 2.280,00€) |
| Καταληκτική ημερομηνία υποβολής προσφορών | 29/06/2022 |
| Διάρκεια ισχύος προσφορών: | 180 μέρες από την επομένη της καταληκτικής ημερομηνίας για την υποβολή των προσφορών |

1. ***Αντικείμενο προμήθειας και προϋπολογισμός***

Το Γενικό Χημείο του Κράτους (Γ.Χ.Κ.) απευθύνει πρόσκληση υποβολής προσφοράς, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής, για την προμήθεια υλικών, για την κατασκευή και εγκατάσταση δύο δικτύων αερίων στην Α’ Χ.Υ. Αθηνών, με τη διαδικασία της απ’ ευθείας ανάθεσης.

Η συνολική προϋπολογισθείσα δαπάνη ανέρχεται στο ποσό των έντεκα χιλιάδων επτακοσίων ογδόντα ευρώ (11.780,00€) συμπεριλαμβανομένου του ΦΠΑ (24%) (9.500,00€ πλέον ΦΠΑ 2.280,00€) και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2022 (ΚΑΕ 1413).

Η προσφορά μπορεί να υποβάλλεται για το σύνολο των υπό προμήθεια ειδών των οποίων οι τεχνικές προδιαγραφές και απαιτήσεις περιγράφονται αναλυτικά στο Παράρτημα Α΄.

1. ***Δικαίωμα συμμετοχής***

Δικαίωμα συμμετοχής όλα τα φυσικά και νομικά πρόσωπα της ημεδαπής ή αλλοδαπής, συνεταιρισμοί, καθώς και ενώσεις ή κοινοπραξίες οικονομικών φορέων που νόμιμα ασχολούνται με την εκτέλεση αντίστοιχων με το αντικείμενο της παρούσας Πρόσκλησης εργασιών, όπως αυτές περιγράφονται στις τεχνικές προδιαγραφές του ΠΑΡΑΡΤΗΜΑΤΟΣ Α’ και είναι εγγεγραμμένοι στα οικεία Επιμελητήρια.

1. ***Κατάρτιση και υποβολή προσφορών***

Οι οικονομικοί φορείς, καλούνται να υποβάλουν την προσφορά τους με ηλεκτρονικό ταχυδρομείο στη διεύθυνση [support.gcsl@aade.gr](mailto:support.gcsl@aade.gr) μέχρι και την Τετάρτη 29/06/2022. Το θέμα του ηλεκτρονικού μηνύματος θα είναι:

**Προσφορά** **για την για την προμήθεια υλικών, για την κατασκευή και εγκατάσταση δύο δικτύων αερίων στην Α’ Χ.Υ. Αθηνών (30/002/000/4538/2022 πρόσκληση υποβολής)**

Η ημερομηνία αποστολής των προσφορών αποδεικνύεται με αποδεικτικό αποστολής/παραλαβής ηλεκτρονικού ταχυδρομείου. Σε κάθε περίπτωση, οι προσφορές θα πρέπει να έχουν παραληφθεί ηλεκτρονικά πριν ή και κατά την καταληκτική ημερομηνία.

* 1. **Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α)** Συμπληρωμένο από τον συμμετέχοντα **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του Παραρτήματος Β της παρούσας, με την **ψηφιακή υπογραφή** από το νόμιμο εκπρόσωπο της εταιρείας.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, ψηφιακά υπογεγραμμένη από το νόμιμο εκπρόσωπο της εταιρείας, σύμφωνα με το συνημμένο Υπόδειγμα του Παραρτήματος Γ.

**γ)** Νομιμοποιητικά έγγραφα εταιρίας

**δ)** Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν.4412/2016.

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων δέκα ημερολογιακών ημερών προ της καταληκτικής ημερομηνίας υποβολής των προσφορών.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε., και Ι.Κ.Ε.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές, προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσία τα στοιχεία των προσφορών είναι δυνατόν να τύχουν περαιτέρω διευκρινήσεων.

1. ***Ισχύς προσφορών***

Οι προσφορές ισχύουν και δεσμεύουν τους συμμετέχοντες για **εκατόν ογδόντα (180) μέρες** από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

1. ***Τιμές***

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων ειδών σε ευρώ και το κόστος παράδοσή τους. .
* Όλες οι υπέρ τρίτων κρατήσεις ως και δασμοί, τέλη, καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

1. ***Ειδικοί όροι***

Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.

Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.

Τα υπό προμήθεια είδη θα πρέπει να είναι καινούργια και αμεταχείριστα.

Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

.

1. ***Αξιολόγηση προσφορών-Ανάθεση***

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ) του συνόλου των ζητουμένων ειδών. Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον, η Αναθέτουσα Αρχή διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Ο συμμετέχων δεν έχει καμιά οικονομική απαίτηση σε τέτοια περίπτωση.

Ο ανάδοχος, θα κληθεί να υπογράψει σύμβαση με το Γ.Χ.Κ. εφόσον η αξία της προμήθειας του Τμήματος που του ανατίθεται ξεπερνά τις 2.500,00 € (προ Φ.Π.Α.).

Πριν την υπογραφή της σύμβασης ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 4% επί της εκτιμώμενης (προϋπολογισθείσας) αξίας της σύμβασης χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή Σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο.

1. ***Παράδοση – παραλαβή***

Η υλοποίηση της προμήθειας θα γίνει εντός **εξήντα (60) ημερών** από την επόμενη ημέρα της ανάρτησης των σχετικών συμβάσεων στο Κ.Η.Μ.ΔΗ.Σ ή της κοινοποίησης της Απόφασης Ανάθεσης στον Ανάδοχο στην περίπτωση που δεν υπογράφεται Σύμβαση.

Η υλοποίηση περιλαμβάνει την παράδοση και εγκατάσταση των ειδών κατόπιν συνεννόησης με τις Χημικές Υπηρεσίες για τις οποίες προορίζονται, όπως προβλέπεται στην παρούσα πρόσκληση.

Η παράδοση των ειδών θα γίνεται κατά τη διάρκεια ισχύος της σύμβασης στον χώρο των εγκαταστάσεων για τις οποίες προορίζεται και συγκεκριμένα στις παρακάτω διευθύνσεις:

|  |  |  |  |  |
| --- | --- | --- | --- | --- |
| **Χημική Υπηρεσία/Τόπος παράδοσης** | **Διεύθυνση** | **Υπεύθυνος επικοινωνίας** | **Τηλέφωνο** | **E-mail** |
| Α' Χ.Υ. Αθηνών  (NUTS: EL303) | Αν. Τσόχα 16  ΤΚ 11521, Αθήνα | Δ. Τσίπη | 2106479337 | [a\_athens.gcsl@aade.gr](mailto:a_athens.gcsl@aade.gr) |

Η αρμόδια Επιτροπή Παραλαβής συντάσσει πρωτόκολλο-πρακτικό παραλαβής για τα είδη που παρέλαβε εντός δέκα (10) ημερών από την παράδοσή τους, με βάση τον ποσοτικό και ποιοτικό του έλεγχο και το αντίστοιχο δελτίο αποστολής τους. Η Επιτροπή Παραλαβής διαβιβάζει το πρωτόκολλο παραλαβής (εις τριπλούν εφόσον φέρει χειρόγραφες υπογραφές) στη Δ/νση Σχεδιασμού & Υποστήριξης Εργαστηρίων και το κοινοποιεί στον προμηθευτή, ο οποίος προβαίνει στην έκδοση του σχετικού τιμολογίου των ειδών, με βάση το οποίο θα γίνει η πληρωμή. Στο τιμολόγιο θα πρέπει να δίνεται η περιγραφή των ειδών και να αναγράφονται ο αριθμός πρωτοκόλλου της πρόσκλησης (30/002/000/4538/2022), ο ΚΑΕ 1413 και ο αριθμός Σύμβασης ή ο αριθμός πρωτοκόλλου της Απόφασης Ανάθεσης (αν δεν έχει υπογραφεί σύμβαση). Επίσης, είτε στο τιμολόγιο είτε σε συνοδευτικό έγγραφο του τιμολογίου θα πρέπει να αντιστοιχείται το είδος με τον α/α, όπως αυτός αναγράφεται στον πίνακα του Παραρτήματος Α ή/και στη σύμβαση.

Η παραλαβή, καθώς και τυχόν παράταση, διενεργούνται σύμφωνα με τα προβλεπόμενα στο ν. 4412/2016.

1. ***Πληρωμή***

Η πληρωμή της αξίας των υπό προμήθεια ειδών θα πραγματοποιηθεί με την παραλαβή από την Υπηρεσία των τιμολογίων και των σχετικών Πρωτοκόλλων οριστικής ποσοτικής και ποιοτικής παραλαβής των ειδών, εντός 60 ημερών, με επιταγή που θα εκδίδεται στο όνομα του δικαιούχου σε βάρος του Προϋπολογισμού του Ε.Τ.Ε.Π.Π.Α.Α., οικονομικού έτους 2022, ΚΑΕ 1413.

Η πληρωμή θα γίνεται μόνο μετά την προσκόμιση βεβαίωσης φορολογικής και ασφαλιστικής ενημερότητας. Στην τιμή περιλαμβάνεται κάθε δαπάνη του αναδόχου για την εκτέλεση της προμήθειας, καθώς και οι νόμιμες κρατήσεις που τον βαρύνουν, μη συμπεριλαμβανομένου του Φ.Π.Α που βαρύνει το Ελληνικό Δημόσιο. Στην καθαρή αξία θα γίνει παρακράτηση φόρου εισοδήματος 4%.

Οι νόμιμες κρατήσεις που βαρύνουν τον Ανάδοχο είναι:

α) Κράτηση 0,07% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων (άρθρο 4 Ν.4013/2011 όπως ισχύει)

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016.

γ) Κράτηση 0,06% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής καθώς και κάθε συμπληρωματικής σύμβασης υπέρ της Αρχής Εξέτασης Προδικαστικών Προσφυγών (άρθρο 350 παρ. 3 του ν. 4412/2016).

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ΄αυτού εισφορά υπέρ ΟΓΑ 20%.

Εάν μετά την ημερομηνία της δημοσίευσης της διακήρυξης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

ΔΙΚΑΙΟΛΟΓΗΤΙΚΑ ΠΟΥ ΠΡΕΠΕΙ ΝΑ ΠΡΟΣΚΟΜΙΣΕΙ Ο ΑΝΑΔΟΧΟΣ ΚΑΤΑ ΤΟ ΣΤΑΔΙΟ ΤΗΣ ΠΛΗΡΩΜΗΣ:

1. Φορολογική και ασφαλιστική ενημερότητα.

2. Έγγραφο της τράπεζας στην οποία ο ανάδοχος επιθυμεί να γίνεται η πληρωμή και στο οποίο θα αναγράφεται ο αριθμός ΙΒΑΝ.

Κατά τα λοιπά εφαρμόζονται οι διατάξεις περί Κρατικών Προμηθειών.

Η παρούσα πρόσκληση θα δημοσιευτεί στην ιστοσελίδα της Α.Α.Δ.Ε. στην διεύθυνση <http://www.aade.gr/prokeryxeis-diagonismoi> και στην διεύθυνση <http://www.aade.gr/gcsl>.

|  |  |  |  |
| --- | --- | --- | --- |
| **ΕΙΣΗΓΗΤΡΙΑ** | **ΠΡΟΪΣΤΑΜΕΝΟΣ ΤΜΗΜΑΤΟΣ** | **ΠΡΟΪΣΤΑΜΕΝΗ ΔΙΕΥΘΥΝΣΗΣ** | **Με εντολή Διοικητή**  **Η ΠΡΟΪΣΤΑΜΕΝΗ ΤΗΣ**  **ΓΕΝΙΚΗΣ ΔΙΕΥΘΥΝΣΗΣ Γ.Χ.Κ.** |
|  |  | Το παρόν σχέδιο απόφασης τέθηκε υπόψη της Προϊσταμένης της Διεύθυνσης Σχεδιασμού και Υποστήριξης Εργαστηρίων και δεν υπογράφεται λόγω ασυμβίβαστου, όπως αυτό προκύπτει από την υπ’ αρ. 2/51290/0026/2-6-16 κεφ. Β, παρ. ΙΙ (ΑΔΑ: 9637Η-ΩΛΦ) εγκύκλιο του Γ.Λ.Κ. με βάση τις διατάξεις του α. 65 του Ν. 4270/2014 (Α’ 143). |  |
| **ΣΤΥΛΙΑΝΗ**  **ΜΑΚΕΔΟΝΟΠΟΥΛΟΥ** | **ΓΕΩΡΓΙΟΣ**  **ΤΣΑΓΚΑΡΟΠΟΥΛΟΣ** | **ΕΥΑΓΓΕΛΗ ΜΠΙΛΛΑ** | **ΣΟΦΙΑ ΖΗΣΗ** |

**Συνημμένα**:

1. Παράρτημα Α’: ΤΕΧΝΙΚΕΣ ΠΡΟΔΙΑΓΡΑΦΕΣ
2. Παράρτημα Β’: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ
3. Παράρτημα Γ΄: Υπεύθυνη δήλωση

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (e-mail: dpdad2@aade.gr)
2. Διεύθυνση Υποστήριξης Ηλεκτρονικών Υπηρεσιών ΑΑΔΕ (mail: [siteadmin@aade.gr](mailto:siteadmin@aade.gr))
3. Α΄ Χ.Υ. Αθηνών

**Εσωτερική διανομή:**

1. Γραφείο Προϊσταμένης Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων, Τμήματα Α’ και Γ’

**ΠΑΡΑΡΤΗΜΑ Α’ – ΤΕΧΝΙΚΕΣ ΠΡΟΔΙΑΓΡΑΦΕΣ**

της υπ’ αριθμό 30/002/000/4538/2022 Πρόσκλησης υποβολής προσφοράς για προμήθεια υλικών, για την κατασκευή και εγκατάσταση δύο δικτύων αερίων στην Α’ Χ.Υ. Αθηνών

ΠΡΟΫΠΟΛΟΓΙΣΜΟΣ : 11.780,00 € (9.500,00€ πλέον ΦΠΑ 2.280,00€)

**Περιγραφή ειδών:**

**TMHMA 1**

Εγκατάσταση δικτύου αερίων που απαιτούνται για τη λειτουργία της συσκευής ICP/MS/MS που πρόκειται να παραληφθεί από το Τμήμα Α’ της Α’ ΧΥ Αθηνών.

Το σύστημα θα αποτελείται από:

* Κέντρα φιαλών (με χρήση της υπάρχουσας εναλλαγής αζώτου που είναι ήδη εγκατεστημένη στο εργαστήριο).

Για τη λειτουργία τους απαιτούνται:

1. Εύκαμπτα Υψηλής πίεσης της απαιτούμενης διάστασης από ανοξείδωτο χάλυβα 316L με διπλή επικάλυψη από πλέγμα ανοξείδωτου χάλυβα, για την ασφαλή σύνδεση φιαλών αερίων υψηλής πίεσης με κέντρα αποσυμπίεσης φιαλών, κατάλληλα για Αργό (4 τεμάχια)
2. Αντεπίστροφα υψηλής πίεσης ανοξείδωτα κατάλληλα για την συγκεκριμένη εναλλαγή (3 τεμάχια)

* Ρυθμιστές πίεσης εργαστηριακού τύπου επινικελωμένοι διπλού σταδίου με άκρο φιάλης κατάλληλοι για αέρια υψηλής καθαρότητας Ν6.0 (3 τεμάχια)
* Ρυθμιστής πίεσης εργαστηριακού τύπου Ανοξείδωτος διπλού σταδίου με άκρο φιάλης κατάλληλος για αέρια υψηλής καθαρότητας Ν6.0 (1 τεμάχιο)
* Δίκτυο σωληνώσεων αερίων

Αφορά στην εγκατάσταση δικτύου σωληνώσεων κεντρικής τροφοδοσίας του αερίου Αργού. Το δίκτυο σωλήνωσης θα κατασκευαστεί από σωλήνα ανοξείδωτου χάλυβα 316-316L εξωτερικής διαμέτρου 8 mm X 1 mm άνευ ραφής, χημικά καθαρό. Όλες οι συνδέσεις θα γίνουν με εξαρτήματα σύσφιξης από ανοξείδωτο χάλυβα 316L, όπου αυτά απαιτηθούν. Οι σωληνώσεις των αερίων θα στηρίζονται με κατάλληλα στηρίγματα σωληνώσεων. Οι γραμμές θα φέρουν σήμανση για το είδος του διερχόμενου αερίου.

Το δίκτυο θα παραδοθεί σε πλήρη και κανονική λειτουργία μετά από έλεγχο πίεσης και έλεγχο διαρροών.

* Τμήμα χαμηλής πίεσης

Το δίκτυο κεντρικής τροφοδοσίας αερίων θα συνδέει τα κέντρα αποσυμπίεσης των φιαλών των αερίων με τους τερματικούς σταθμούς αποσυμπίεσης στις θέσεις εργασίας για κάθε αέριο.

Οι τερματικοί σταθμοί αποσυμπίεσης που απαιτούνται (2 τεμάχια) περιλαμβάνουν:

• Εξάρτημα σύνδεσης δικτύου

• Βαλβίδα αποκλεισμού δικτύου διαφραγματικού τύπου

• Ρυθμιστή πίεσης με δυνατότητα απόσπασης από την βαλβίδα αποκλεισμού

• Μανόμετρο πίεσης εξόδου

• Εξάρτημα σύνδεσης σωλήνα εξόδου

Το δίκτυο θα παραδοθεί έτοιμο για χρήση. Παράλληλα να δοθούν οδηγίες χρήσης του εξοπλισμού, συντήρησης και ελέγχου ασφαλούς λειτουργίας όλου του δικτύου.

Έγγραφη εγγύηση καλής λειτουργίας 2 έτη.

Άμεση ανταπόκριση σε περίπτωση βλάβης.

**TMHMA 2**

Αφορά στην εγκατάσταση δικτύου σωληνώσεων κεντρικής τροφοδοσίας αερίων He, Η2, N2 και συνθετικού αέρα στο Τμήμα Δ’ της Α’ΧΥ Αθηνών.

Το σύστημα θα αποτελείται από:

* Δίκτυο σωληνώσεων αερίων

Το δίκτυο σωληνώσεων θα κατασκευαστεί από σωλήνα ανοξείδωτου χάλυβα 316L εξωτερικής διαμέτρου 1/8¨ άνευ ραφής, χημικά καθαρό. Όλες οι συνδέσεις θα γίνουν με εξαρτήματα σύσφιξης από ανοξείδωτο χάλυβα 316L, όπου αυτά απαιτηθούν. Οι σωληνώσεις των αερίων θα στηρίζονται με κατάλληλα στηρίγματα σωληνώσεων. Θα τοποθετηθεί δοκός σε ύψος 2,5 μ προκειμένου να φθάσουν οι γραμμές στον πάγκο και οι σωληνώσεις θα διέρχονται εντός καναλιού. Οι γραμμές θα φέρουν σήμανση για το είδος του διερχόμενου αερίου. Η στήριξη των λήψεων πάνω στο πάγκο θα γίνει πάνω σε μεταλλική κατασκευή που θα τοποθετηθεί στο πάνω μέρος του πάγκου.

Το δίκτυο θα παραδοθεί σε πλήρη και κανονική λειτουργία μετά από έλεγχο πίεσης και έλεγχο διαρροών.

Συμπεριλαμβάνονται 2 άκρα φιαλών υψηλής πίεσης (Για συνθετικό αέρα AFNOR type D και H2 DIN 477 no 1)

* Ανοξείδωτη βάση τοίχου τεσσάρων οπών στήριξης φιαλών με ιμάντα σύσφιξης 35 mm και καστάνια ασφαλείας (4 τεμάχια)
* Τετραπλή βάση φίλτρου με βαλβίδες αυτόματες ενεργοποίησης εισόδου και εξόδου μόνο με την εφαρμογή των φίλτρων 1/8¨alok CP736520 (1 τεμάχιο)
* Φίλτρο οξυγόνου CP17970 (1 τεμάχιο)
* Φίλτρο Υγρασίας CP17971 (1 τεμάχιο)
* Φίλτρο Υδρογονανθράκων CP17972 (2 τεμάχια)

**ΠΑΡΑΡΤΗΜΑ Β – ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νόμιμου εκπροσώπου)** |  |
| **Υπεύθυνος Επικοινωνίας** |  |

της υπ’ αριθμόν 30/002/000/4538/2022 Πρόσκλησης υποβολής προσφοράς για προμήθεια υλικών, για την κατασκευή και εγκατάσταση δύο δικτύων αερίων στην Α’ Χ.Υ. Αθηνών.

|  |  |  |  |  |  |
| --- | --- | --- | --- | --- | --- |
| **Τμήμα** | **Εργασίες** | **Ποσότητα (τεμάχια)** | **Τιμή προσφοράς συνόλου ποσότητας χωρίς ΦΠΑ (αριθμητικά)** | **ΦΠΑ 24% (αριθμητικά)** | **Συνολική τιμή με ΦΠΑ** |
| 1 | **Εγκατάσταση δικτύου αερίων που απαιτούνται για τη λειτουργία της συσκευής ICP/MS/MS που πρόκειται να παραληφθεί από το Τμήμα Α’ της Α’ ΧΥ Αθηνών.** | | | | |
| Εύκαμπτα Υψηλής πίεσης | 4 |  |  |  |
| Αντεπίστροφα υψηλής πίεσης | 3 |  |  |  |
| Ρυθμιστές πίεσης εργαστηριακού τύπου επινικελωμένοι διπλού σταδίου με άκρο φιάλης κατάλληλοι για αέρια υψηλής καθαρότητας Ν6.0 | 3 |  |  |  |
| Ρυθμιστής πίεσης εργαστηριακού τύπου Ανοξείδωτος διπλού σταδίου με άκρο φιάλης κατάλληλος για αέρια υψηλής καθαρότητας Ν6.0 | 1 |  |  |  |
| Δίκτυο σωληνώσεων αερίων | 1 |  |  |  |
| Τερματικοί σταθμοί αποσυμπίεσης | 2 |  |  |  |
| 2 | **Εγκατάσταση δικτύου σωληνώσεων κεντρικής τροφοδοσίας αερίων He, Η2, N2 και συνθετικού αέρα στο Τμήμα Δ’ της Α’ΧΥ Αθηνών** | | | | |
| Δίκτυο σωληνώσεων αερίων | 1 |  |  |  |
| Ανοξείδωτη βάση τοίχου τεσσάρων οπών στήριξης φιαλών με ιμάντα σύσφιξης 35 mm και καστάνια ασφαλείας | 4 |  |  |  |
| Τετραπλή βάση 1/8¨alok CP736520 | 1 |  |  |  |
| Φίλτρο οξυγόνου CP17970 | 1 |  |  |  |
| Φίλτρο Υγρασίας CP17971 | 1 |  |  |  |
| Φίλτρο Υδρογονανθράκων CP17972 | 2 |  |  |  |
| **ΣΥΝΟΛΟ** | | |  |  |  |

<ΠΟΛΗ>………………………………………………………, …../…../………

Για τον Προσφέροντα:

…………………………………………….…………………………………………..

Υπογραφή του νόμιμου εκπροσώπου και σφραγίδα Προσφέροντος

**ΠΑΡΑΡΤΗΜΑ Γ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

ΥΠΕΥΘΥΝΗ ΔΗΛΩΣΗ

**(άρθρο 8 Ν.1599/1986)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** | | | | | | | | | | | | |
| Ο – Η Όνομα: |  | | | | | Επώνυμο: | |  | | | | | |
| Όνομα και Επώνυμο Πατέρα: | | | |  | | | | | | | | | |
| Όνομα και Επώνυμο Μητέρας: | | | |  | | | | | | | | | |
| Ημερομηνία γέννησης(2): | | | |  | | | | | | | | | |
| Τόπος Γέννησης: | | | |  | | | | | | | | | |
| Αριθμός Δελτίου Ταυτότητας: | | | |  | | | Τηλ: |  | | | | | |
| Τόπος Κατοικίας: | |  | | | Οδός: |  | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | Δ/νση Ηλεκτρ. Ταχυδρομείου(Εmail): | |  | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: | | | | | | | | | | | | | |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.  **Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:   * συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου. * δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου. * απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000. * τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου. * νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008. * παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.   **Β2.** δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.  **Β3.** δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.  **Β4.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).  **Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.  1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας, | | | | | | | | | | | | | |

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

Ημερομηνία: \_\_\_\_\_\_\_\_\_\_\_\_\_\_\_\_\_\_

**Ο Δηλών- Εξουσιοδοτών**

(Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.